joelniklaus/EU_Wikipedias huggingface dataset:
Koceľovce

Koceľovce sú obec na Slovensku v okrese Rožňava.

Kultúra a zaujímavosti

Pamiatky 
 Evanjelický kostol, jednoloďová gotická stavba s polygonálnym ukončením presbytéria a s predstavanou vežou zo začiatku 14. storočia. Nachádza sa v centrálnej časti obce, obklopený zástavbou. V poslednej tretine 14. storočia bolo presbytérum nadstavané a doplnené o freskovú výmaľbu. Od čias reformácie patrí kostol evanjelickej cirkvi augsburgského vyznania. V interiéri sa nachádzajú vo veľkom rozsahu zachované fresky, ktoré vyobrazujú mariánsky a christologický cyklus. Na klenbe sa nachádzajú vyobrazenia jednotlivých evanjelistov. Okrem toho sú tu zobrazení aj niekoľkí svätci. Dochovala sa kompletná výmaľba presbytéria z obdobia rokov 1360-1380. Jej autorom je anonymný stredoveký maliar nazývaný Majster ochtinského presbytéria, kedže stojí aj za výmaľbou neďalekého kostola v Ochtinej. Fragmenty fresiek sú aj v lodi kostola. Súčasťou zariadenia kostola je gotická kamenná krstiteľnica a barokový oltár. V roku 2019 bolo dokončené niekoľkoročné reštaurovanie oltára, ktoré bolo uskutočnené za pomoci združenia Gotická cesta. Loď bola v druhej polovici 18. storočia novo zaklenutá a doplnená o drevenú emporu. Fasády kostola sú členené opornými piliermi a gotickými oknami s osteniami a kružbou, ukončených lomeným oblúkom. Gotická veža je v spodnej časti štvorcová, v hornej oktogonálna, ukončená atypickou ihlancovou helmicou zo začiatku 20. storočia. Obe dvere vedúce do veže majú gotické portály. Vo veži sa nachádzajú tiež typické gotické okná. V kostole sa nachádzajú aj dve stredoveké dvere, a to zdobené kovové dvere vedúce do sakristie, a bočné drevené dvere.

Referencie

Iné projekty

Externé odkazy 
 Oficiálna stránka obce 
 Rožňava a okolie- turistické atrakcie v obci
 Apsida.sk- profil gotického kostola
 Gotická cesta- profil gotického kostola

 
Obce okresu Rožňava
Potoky (okres Stropkov)

Potoky sú obec na Slovensku v okrese Stropkov. Podľa údajov z roku 2011 v nej žilo 92 obyvateľov.

Obyvateľstvo

Etnické zloženie (2011) 
Slováci - 80

Rusíni  -  8

Náboženské zloženie (2011) 
grécki katolíci    - 78

rímski katolíci    -  7

pravoslávni        -  1

Svedkovia Jehovovi - 1

Pamiatky

Gréckokatolícky drevený Chrám svätej Paraskievy 

Gréckokatolícky drevený filiálny chrám bol postavený v roku 1773. Zasvätený bol svätej Paraskeve. Ani počas dvoch svetových vojen nedošlo k jeho väčšiemu poškodeniu. Opravovaný bol až v rokoch 1956 - 1957. Vedľa chrámu leží cintorín menších rozmerov, ktorý sa ešte stále využíva. 

Chrám je trojdielny, trojpriestorový, trojvežový s troma krížmi. Konštrukcia je zrubová, u veže stĺpová. Vstup je cez západnú časť do predsiene. Zaujímavosťou tohto chrámu je, že má iba dve okná vo svätyni a dve v chrámovej lodi. Je tiež charakteristický nezvyčajne vysokou hlavnou vežou.

Ikonostas sa radí medzi národné kultúrne pamiatky a má päťradovú architektúru na piatich poschodiach. Predpokladá sa, že môže pochádzať obdobne ako oltár z polovice 18. storočia. Obsahuje málo sa vyskytujúce ikony piateho radu pod hlavnými ikonami.

Severozápadne od chrámu stojí mohutná drevená zvonica na nízkom základe. Pôdorys má obdĺžnikový. Smerom nahor sa zužuje. Konštrukcia je stĺpová. Na vrchole je osadený jednoramenný kríž. Vo zvonici sú zavesené tri zvony, z toho jeden zvon z roku 1839.
Väčšinu obce obklopujú krásne, husté lesy, s prameňmi vôd, potôčikmi. Obec má síce málo obyvateľov, a však má krásnu prírodu a pamiatky.

Referencie

Literatúra 
 Drevené gréckokatolícke chrámy na východnom Slovensku. Svidník a okolie. Prešov : PETRA n.o., 2007, s. 116-125: "POTOKY, Gréckokatolícky chrám sv. Paraskevy z roku 1773, NKP". ISBN 978-80-8099-010-7.

Iné projekty 

 
Obce okresu Stropkov
Potôčky (okres Stropkov)

Potôčky (po rusínsky Потiчкы) sú obec na Slovensku v okrese Stropkov.

Referencie

Iné projekty

 
Obce okresu Stropkov
Rusínske obce okresu Stropkov
Hrušov (okres Rožňava)

Hrušov je obec na Slovensku v okrese Rožňava. Najvýznamnejšou pamiatkou obce je románskogotický Kostol Nepoškvrneného počatia Panny Márie zrejme z konca 13. storočia a vo viniciach stojaca gotická pútnická kaplnka sv. Anny z prelomu 14. a 15. storočia.

Kultúra a zaujímavosti

Pamiatky 
 Rímskokatolícky kostol Nepoškvrneného počatia Panny Márie, jednoloďová románsko-gotická stavba s polygonálnym ukončením presbytéria, bez veže, pravdepodobne z konca 13. storočia. V 14. storočí bol prestavaný, pôvodné presbytérium bolo nahradené súčasným, ktoré je zaklenuté rebrovou krížovou klenbou. Počas 17. storočia využívali kostol reformovaní veriaci, no počas 18. storočia sa stal znova katolíckym. V interiéri sa nachádza empora s vročením 1763, zrejme v tomto období bol kostol barokizovaný. Prestavba sa dotkla aj podoby okien, ktoré stratili svoju gotickú podobu. Kostol bol obnovovaný v roku 1936 a 70. rokoch. Fasády kostola sú členené opornými piliermi a oknami so záklenkom v tvare lomeného oblúka. Pri kostole stojí jednoduchá drevená zvonica s ihlancovou helmicou. 

 Kaplnka sv. Anny, jednoloďová gotická stavba s polktuhovým záverom, bez veže, z prelomu 14. a 15. storočia. Nachádza sa v lese, vo svahu nad dedinou. Archeologicky bola dokázaná existencia staršej románskej stavby z 13. storočia v okolí kaplnky. Z 15. storočia pochádzajú fragmenty fresiek v interiéri kaplnky, ktoré boli počas reformácie zatreté. Nápisy v omietke dokladajú dáta obnovy kaplnky v rokoch 1522 a 1603. Rozsiahla baroková prestavba sa uskutočnila v roku 1739, v tomto období bola vybudovaná apsida na východnej strane. Ďalej pôvodne gotické okná získali súčasnú vajcovitú podobu. Záznam z roku 1731 dokladá prítomnosť pustovníka, ktorý sa o odľahlú kaplnku staral. K reštaurovaniu malieb došlo v roku 1981, v poslednom období získala kaplnka novú strechu. Kaplnka má hladké bielené fasády a šindľovú strechu. 

 Reformovaný kostol, jednoloďová tolerančná stavba s pravouhlým záverom a predstavanou vežou z roku 1795. Vo veži sa nachádzajú dva zvony, z roku 1905 a z roku 1930. Fasády kostola sú členené lizénami a polkruhovo ukončenými oknami so šambránami. Veža lemovaná lizénami má nárožné zaoblenia, ukončená je ihlancovou helmicou.

Referencie

Externé odkazy 
 Oficiálna stránka obce
 Rožňava a okolie- turistické atrakcie v obci
 Apsida.sk- profil románskogotického kostola
 Apsida.sk- profil gotickej kaplnky
 Apsida.sk- profil zaniknutej románskej stavby

 
Obce okresu Rožňava
Hrhov

Hrhov je obec na Slovensku v okrese Rožňava.

Polohopis 
Hrhov sa nachádza 47 kilometrov západne od krajského mesta Košice, pri ceste I. triedy č. E58/E571. Od okresného mesta Rožňava je vzdialená 20 km. Leží na juhovýchodných svahoch Národného parku Slovenský kras na Turnianskej vínnej ceste. V strede obce je nadmorská výška 219 m n. m., v 3 607 ha katastri sa nadmorská výška pohybuje od 195 do 782 m n. m.

Názov 
Vývin názvu obce
 1263 - Gurgev
 1365 - Gergew, Görgő, Tornagörgő
 1920 - Hrbov
 1927 - Hrhov

Kultúra a zaujímavosti

Pamiatky 
 Rímskokatolícky kostol sv. Jána Krstiteľa, jednoloďová pôvodne gotická stavba s pravouhlým ukončením presbytéria a predstavanou vežou, z druhej polovice 13. storočia. Presbytérium a sakristia sú zaklenuté valenou klenbou. Stavebným materiálom boli opracované tufové kvádre z lokálneho zdroja. Kostol bol prestavaný a rozšírený v roku 1500, keď došlo k rozšíreniu lodi. V 17. storočí bol kostol fortifikovaný, časť opevnenia sa dochovala v podobe hranolovej veže. Zásadná prestavba sa uskutočnila v rokoch 1814-1815, keď bol nanovo zaklenutý. Veža kostola pochádza z roku 1846. V interiéri sa nachádza gotický epitaf Juraja Bubeka z ružového mramoru, datovaný do roku 1390. Fasády kostola sú členené lizénami, pilastrami a polkruhovo ukončenými oknami so šambránami. Veža lemovaná pilastrami je ukončená korunnou rímsou s terčíkom a ihlancovou helmicou.

 Reformovaný kostol, jednoloďová pôvodne tolerančná klasicistická stavba s pravouhlým ukončením presbytéria a predstavanou vežou z rokov 1784-1785. Nachádza sa na tufovom návrší uprostred dediny. Veža ukončená stanovou strechou bola dostavaná v roku 1795. Stavba vyhorela v roku 1846, následne došlo k jej kompletnej prestavbe. Interiér je zaklenutý pruskými klenbami. V interiéri sa nachádzajú protiľahlé protestantské empory, drevené zariadenie z polovice 19. storočia od majstra Jánosa Wandráka. Organ pochádza z budapeštianskej dielne Sándora Országa z roku 1886. Fasády kostola sú členené lizénovými rámami, veža je členená pilastrami a ukončená ihlancovou helmicou. Ku kostolu patrila aj budova školy a fara.

Prírodné zaujímavosti 
V obci sa nachádza približne 15 metrový Hrhovský vodopád, ktorý je najväčší v oblasti Slovenského krasu. Nachádza sa priamo v obci medzi obytnými domami.

Galéria

Referencie

Externé odkazy 
 Oficiálna stránka obce
 Rožňava a okolie- turistické atrakcie v obci
 Apsida.sk- profil gotického kostola

 
Obce okresu Rožňava
Honce

Honce (, , do roku 1948 Genč) je obec na Slovensku v okrese Rožňava.

Polohopis 
Obec leží na severnom úpätí Plešivskej planiny západne od mesta Rožňava. K obci patrí miestna časť Na Lazec.

Dejiny 
Honce vznikli ako banícka osada v 13. storočí na území Štítnika, po Bebekovcoch bola vo vlastníctve Andrášiovcov, v 16. storočí bola obec poplatná Turkom. Obyvateľstvo sa zaoberalo poľnohospodárstvom, chovom oviec, doplnkovo uhliarstvom a furmančením.

Kultúra a zaujímavosti

Pamiatky 
 Evanjelický kostol, jednoloďová barokovo-klasicistická stavba s pravouhlo ukončeným presbytériom a predstavanou vežou z roku 1803. Interiér je zaklenutý pruskými klenbami. Nachádza sa tu neskorobarokový oltár, polychrómovaná stĺpová architektúra z polovice 18. storočia, upravený v roku 1803. V prostrednej nike sa nachádza plastika Ukrižovaný, po bokoch apoštoli Peter a Pavol. Kazateľnica je neobaroková z druhej polovice 19. storočia. Fasády kostola sú členené lizénami. Moderná veža s vročením 1958 je ukončená korunnou rímsou s terčíkom a ihlancovou helmicou.

Referencie 

 Ďurček Jozef a kol., Slovenský kras, turistický sprievodca ČSSR, Šport - Slovenské telovýchovné vydavateľstvvo, Bratislava 1989, str. 156.

Iné projekty

Externé odkazy 
 Oficiálna stránka obce
 Rožňava a okolie- turistické atrakcie v obci

 
Obce okresu Rožňava
Henckovce

Henckovce sú obec na Slovensku v okrese Rožňava.

Kultúra a zaujímavosti

Pamiatky 
 Rímskokatolícky kostol Všetkých svätých, jednoloďová ranogotická stavba s pravouhlým ukončením presbytéria, bez veže, z druhej polovice 13. storočia. V 14. storočí bol interiér doplnený o nepravú fresku zobrazujúcu pravdepodobne sv. Juraja, dnes čiastočne odkrytá na severnej stene lode. Od reformácie bol kostol evanjelický. Zo 16. storočia pochádza vzácne zobrazenie Jóba a jeho priateľov nachádzajúce sa vo svätyni. V 17. storočí bol kostol fortifikovaný v súvislosti z tureckým nebezpečenstvom a doplnený o zvonicu, ktorej podvežím sa vstupuje do areálu kostola. Dnes už na náboženské účely nevyužívaná stavba je postupne obnovovaná z inciatívy občianskeho združenia Gotická cesta. 

 Evanjelický kostol, jednoloďová neskorobaroková tolerančná stavba s pravouhlým ukončením presbytéria, bez veže, z roku 1798. V interiéri sa nachádza hodnotné zariadenie v štýle ľudového baroka, oltár s obrazom Kristus od Karola Schablíka, kazateľnica a barokový organ, ktorý pochádza pôvodne z evanjelického kostola v Spišskej Novej Vsi. Kostol je dodnes využívaný na bohoslužobné účely. Fasády kostola sú členené lizénovými rámami a nárožným zaoblením. Polkruhovo ukončené okná majú jednoduché šambrány. Priečeliu dominuje atika s prelamovanou rímsou. Pri kostole sa nachádza murovaná zvonica na pôdoryse štvorca s ihlancovou helmicou.

Osobnosti obce

Rodáci 
 Andrej Bystran (* 1925 – † 2006), operný spevák

Referencie

Externé odkazy 
 Oficiálna stránka obce
 Rožňava a okolie- turistické atrakcie v obci
 Apsida.sk- profil gotického kostola
 Gotická cesta- profil gotického kostola

 
Obce okresu Rožňava
Soľník

Soľník je obec na Slovensku v okrese Stropkov.

Referencie

Iné projekty

 
Obce okresu Stropkov
Malý Slavkov

Malý Slavkov (poľ. Mały Sławków) je obec na Slovensku v okrese Kežmarok.

Poloha  
Obec sa nachádza v strede Popradskej kotliny, približne 3 km severozápadne od mesta Kežmarok a približne 7 km juhovýchodne od úpätia Vysokých Tatier (lokalita Tatranskej Lomnice, Tatranských Matliarov a Tatranských Žľabov), v nadmorskej výške  (podhorský stupeň časti územia Vysokých Tatier). Dopravné prepojenie existuje len s mestom Kežmarok a to autobusovou a individuálnou dopravou.

Prvá písomná zmienka o obci je z roku 1275. Obec bola v rokoch 1974 - 1995 mestskou časťou Kežmarku.

Referencie

Externé odkazy 
 Oficiálna stránka

 
Obce okresu Kežmarok
Staškovce

Staškovce je obec na Slovensku v okrese Stropkov.
Významnou stavbou je Gréckokatolícky farský chrám (kostol) svätého Veľkomučeníka Demetera Solúnskeho z roku 1903. Vedľa chrámu je zvonica. Pri obecnom úrade sa nachádza pamätník občanom, ktorí umreli v II. svetovej vojne.

Referencie

Iné projekty

 
Obce okresu Stropkov
Rusínske obce okresu Stropkov
Tokajík

Tokajík je obec na Slovensku v okrese okrese Stropkov.

Poloha 
Obec sa nachádza v južnej časti Nízkych Beskýd, v trojuholníku medzi obcami Mrázovce, Piskorovce a Vyšný Hrabovec, asi 4 km severovýchodne od vodnej nádrže Veľká Domaša.

Prírodné podmienky

Geomorfológia 
Obec je súčasťou geomorfologickej oblasti Nízke Beskydy a presnejšie jej geomorfologického celku Ondavská vrchovina.

Dejiny 
Prvá písomná zmienka o obci pochádza z roku 1430.

Druhá svetová vojna 

Cez druhú svetovú vojnu obyvatelia poskytovali pomoc sovietskym partizánom. 19. novembra 1944 zatkli nemecké jednotky všetkých 34 mužov z obce a za pomoc partizánom ich postrieľali asi 1 km severne od obce. Prežili iba dvaja zranení. Nasledujúceho dňa obec nacisti obkľúčili, ženy a deti vyhnali z domovov a obec zapálili. Nepoškodený zostal iba kostol.

Súčasnosť 
V súčasnosti (k 31. 12. 2015) žije v obci 101 obyvateľov.

Pamiatky 
V obci sa nachádza múzeum Tokajíckej tragédie, vojnový cintorín a pomník na mieste tragédie severne od obce. Obec si každoročne pripomína 19. november spomienkovým stretnutím a koncertom venovaným pamiatke padlých.

Múzeum Tokajíckej tragédie, resp. pamätná izba bola vybudovaná v roku 1969. Obec však nemala dostatok prostriedkov na jej prevádzkovanie, po 24. rokoch bolo múzeum po rekonštrukcii znovuotvorené dňa 11. mája 2009. Je otvorené od pondelka do piatku od 9.00-12.00. Múzeum je možno navštíviť i mimo otváracích hodín.

Kultúra 
V obci sa každoročne začína beh Stropkovská dvadsiatka a taktiež tu pokračuje štafetový beh Mieru, vďaky a svornosti Kalinovo-Banská Bystrica.

Referencie

Iné projekty

 
Obce okresu Stropkov
Obce vypálené počas druhej svetovej vojny
Turany nad Ondavou

Turany nad Ondavou je obec na Slovensku v okrese Stropkov. 

Prvá písomná zmienka o obci Turany je doložená z roku 1567 ako Turan. V ďalšom období sa uvádza ako Turany (1569), Turanye (1773), Turany (1808), Turiany (1920), Turany nad Ondavou (1948); po maďarsky Turany, Zemplénturány.

Obec patrila panstvu Stropkov, od 18. storočia rodine Jekelfalussyovcov, Horváthovcov, Sennyeyovcov. V roku 1569 mala 13 port, v roku 1715 mala 7 obývaných a 7 opustených domácností, v roku 1787 mala obec 44 domov a 302 obyvateľov, v roku 1828 mala 40 domov a 300 obyvateľov. Väčšinou sa zaoberali poľnohospodárstvom.

V období 1. ČSR pracovali obyvatelia prevažne na veľkostatkoch. Rozvinuté bolo aj tkáčstvo, košikárstvo a zhotovovanie drevených výrobkov. JRD založené v roku 1952 sa rozpadlo, znovu bolo založené v rokoch 19571958, následne bolo spojené s JRD Vyšný Hrabovec a Mrázovce a neskôr bolo súčasťou JRD Tokajík so sídlom v Nižnej Olšave. Časť obyvateľov pracovala v priemyselných podnikoch v Stropkove a vo Svidníku. V roku 1963 sa prisťahovalo niekoľko rodín zo zaniknutých obcí Petejovce a Valkov zaplavených vodným dielom Domaša.

Rodáci 
 Marika Gombitová (* 1956), speváčka

Referencie

Iné projekty

 
Obce okresu Stropkov
Ochtiná

Ochtiná (, ) je obec na Slovensku v okrese Rožňava. V obci stojí gotický kostol so vzácnou freskovou výmaľbou.

Kultúra a zaujímavosti

Pamiatky 
 Evanjelický kostol, dvojloďová gotická stavba s polygonálnym ukončením presbytéria a predstavanou vežou pravdepodobne zo začiatku 14. storočia. Nachádza sa na vyvíšenine uprostred obce. Výstavba kostola môže súvisieť s miestnym rodom Bubekovcov, ktorý túto obec vlastnil. Veža kostola so združenými románskymi oknami, bifóriami, bola pôvodne považovaná za románsku, dnes sa usudzuje, že tu boli sekundárne použité staršie prvky. V interiéri presbytéria sa nachádza bohatá fresková výmaľba s figurálnymi motívmi, ktorá pochádza z polovice 14. storočia. Maľby zobrazujú christologický cyklus: Zvestovanie Panne Márii, návšteva Márie u Alžbety, narodenie Krista, príchod a poklona troch kráľov, obetovanie v chráme, dvanásťročný Ježiš v chráme, korunovanie Panny Márie a Posledná večera. Autor výmaľby, nazývaný Majster Ochtinského presbytéria, nám zanechal dielo výnimočnej nadregionálnej kvality. Bohužiaľ v dnešnej dobe je toto dielo v zlom technickom stave a vyžadovalo by nákladné reštaurovanie. V posledných rokoch došlo k obnove šindľovej strechy chrámu.

Turistika 
 Ochtinská aragonitová jaskyňa, národná prírodná pamiatka zaradená v zozname Svetového dedičstva UNESCO. Ide o 230 metrov dĺhú aragonitovú jaskyňu, jednu z troch svojho druhu na svete. Jaskyňa je prístupná odbočkou zo štátnej cesty medzi obcou Štítnik a mestom Jelšava na vrchu Hrádok.

Osobnosti obce

Rodáci 
 Jonáš Bubenka (* okolo 1650– † 1705), učiteľ, výtvarník a skladateľ
 Ján Ladislav Bartholomeides (* 1787– † 1862), evanjelický farár a stoličný sudca
 Ján Paškan (* 1907– † 1989), lekár a generál

Pôsobili tu 
 Ladislav Bohuslav Bartholomeides (* 1754– † 1825), vedecký a vlastivedný pracovník, pedagóg, historik, geograf, teológ, evanjelický farár, osvietenec, národný buditeľ, učiteľ a prírodovedec

Referencie

Iné projekty

Externé odkazy 
 Oficiálna stránka obce 
 Rožňava a okolie- turistické atrakcie v obci
 Apsida.sk- profil gotického kostola
 Gotická cesta- profil gotického kostola

 
Obce okresu Rožňava
Varechovce

Varechovce sú obec na Slovensku v okrese Stropkov.

Názvy 
Historické názvy obce sú:
 1430 Warihhza
 1454 Waryho
 1773 Warchowcze
 1929 Vrchovce, Varichovce
 1927 Varechovce

Dejiny 
Prvá písomná zmienka je z roku 1430. V starších listinách o stropkovskom panstve z rokov 1408 a 1410 ešte spomínaná nie je.
Názov obce pravdepodobne pochádza z priezviska prvého šoltýsa - Varecha. Obec patrila pod panstvo Stropkov. Od roku 1769 patrila rodine Vécseyniovcov, počas 19. storočia rodine Jekelfalušiovcov. V obci bola továreň na zápalky, ktorá bola zničená počas 1. svetovej vojny. Obyvatelia sa zaoberali poľnohospodárstvom. Počas 2. svetovej vojny tu operovali partizáni.

V obci sa nachádza gréckokatolícky kostol v barokovo-klasicistikom štýle, ktorý bol postavený na mieste pôvodného dreveného chrámu, ktorý vyhorel v roku 1827, obnovený z roku 1924 (novozastrešený, nová vnútorná výbava).

Referencie

Iné projekty

 
Obce okresu Stropkov
Rusínske obce okresu Stropkov
Petrovo

Petrovo je obec na Slovensku v okrese Rožňava. Nachádza sa v gemerskej časti Slovenského rudohoria.

Dejiny 
Osídlená bola začiatkom 14. storočia. Prvá písomná zmienka je z roku 1320, kedy patrila rodine Štítnickovcov. Po viacnásobnom spustošení Turkami sa nasťahovali do obce Valasi. Od 18. storočia obyvatelia pracovali ako drevorubači, tesári, košikári, povozníci, murári a baníci.

Kultúra a zaujímavosti

Pamiatky 
 Evanjelický kostol, jednoduchá jednoloďová stavba so segmentovým ukončením presbytéria a vežou tvoriacou súčasť jej hmoty z roku 1794. Stojí na mieste staršej modlitebne. Pôvodný drevený strop bol zaklenutý v roku 1800. V interiéri sa nachádza renesančno-barokový oltár z roku 1694, pochádzajúci pôvodne z kostola v Kokave. Oltárny obraz s vyobrazením Krista na Olivovej hore je mladší. Klasicistická kazateľnica pochádza z polovice 19. storočia. Súčasťou interiéru je aj drevená protestantská empora na pôdoryse L. Kostol má hladké fasády, okná sú polkruhovo ukončené. Veža je ukončená barokovou helmicou s laternou.

Referencie

Externé odkazy 
Oficiálna stránka obce
Rožňava a okolie- turistické atrakcie v obci

 
Obce okresu Rožňava
Vislava

Vislava je obec na Slovensku v okrese okrese Stropkov.

Referencie

Iné projekty

 
Obce okresu Stropkov
Roštár

Roštár je obec na Slovensku v okrese Rožňava. Najvýznamnejšou pamiatkou je evanjelický kostol z konca 13. storočia.

Dejiny 
V Roštári vznikol v roku 1590 aj jeden z najstarších evajelických cirkevných zborov augsburgského vyznania v Gemeri. Na seniorálnej schôdzi v januári 1604 v tomto kostole prijali gemerskí evanjelici tzv. Roštárske články, svoj, prvý cirkevný zákon, ktorý v roku 1610 potvrdil palatín Juraj Turzo.

Kultúra a zaujímavosti

Pamiatky 
 Evanjelický kostol v Roštári, jednoloďová ronogotická stavba s pravouhlym ukončením presbytéria a predstavanou vežou z konca 13. storočia. Pôvodne bol zasvätený sv. Ondrejovi, patrí medzi najstaršie gotické sakrálne stavby na Gemeri. Presbytérium je zaklenuté krížovou rebrovou klenbou a na západnej strane predstavanú vežu, na ktorej sa zachovali všetky gotické okná. Podobne ako susedné kostoly v Štítniku či Koceľovciach, aj tento obsahoval fresky (v presbytériu a na víťaznom oblúku), vyhotovené asi v polovici 15. storočia. Dodnes sa však zachovali len fragmentálne. Po požiari kostola v roku 1689 bola loď novo zaklenutá barokovými klenbami a v roku 1701 vyhotovili lavice a drevené empory s rastlinnou ornamentikou. Z roku 1724 je drevený barokový oltár s ornamentálnou rezbou s anjelmi držiacimi girlandy kvetov a s ústredným obrazom Kalvárie s plastikou ukrižovaného Krista. Pod ním je obraz Poslednej večere a vo vrchole oltára obraz Vzkriesený Kristus. V rovnakom slohu je vyhotovená kazateľnica so sochami Krista Spasiteľa a štyroch evanjelistov. Oltár bol v roku 2016 reštaurovaný a inštalovaný na pôvodnom mieste. Za jeho reštaurovanie získal Oblastný reštaurátorský ateliér Bratislava cenu Fénix - kultúrna pamiatka roka 2016, udeľovanú MK SR.

Referencie

Iné projekty

Externé odkazy 
 Oficiálna stránka obce
 Rožňava a okolie- turistické atrakcie v obci
 Gotická cesta - profil kostola
 Apsida.sk - profil kostola

 
Obce okresu Rožňava
Vladiča

Vladiča je obec na Slovensku v okrese Stropkov.

Vznikla roku 1964 zlúčením obcí Driečna (do roku 1960 Malá Driečna a Veľká Driečna), Nižná Vladiča, Suchá a Vyšná Vladiča.

Demografia

Galéria

Referencie

Iné projekty 

 
Obce okresu Stropkov
Rusínske obce okresu Stropkov
Vojtovce

Vojtovce () sú obec na Slovensku v okrese Stropkov.

Obyvateľstvo 
Podľa národnosti:
 národnosť slovenská 64 %
 rusínska 28 %
 ukrajinská 7 %  
 iná 1 %

Podľa vierovyznania:
 48 % pravoslávne vierovyznanie
 41 % gréckokatolícke vierovyznanie

Referencie

Iné projekty

Externé odkazy 
 

 
Obce okresu Stropkov
Rusínske obce okresu Stropkov
Silická Brezová

Silická Brezová () je obec na Slovensku v okrese Rožňava a v regióne Gemer.

Polohopis 
Leží na Silickej planine, ktorá sa nachádza uprostred NP Slovenský kras.

Prírodné podmienky 
V okolí obce sú rôzne prírodné zaujímavosti ako  priepasti, závrty, jaskyne, vyvieračky a vzácna fauna a flóra.
 prírodná rezervácia Kráľova studňa
 Zvonivá priepasť (UNESCO)
 jaskyňa Milada (nesprístupnená) 
 Silická ľadnica

Dejiny 
Archeologické nálezy objavené v chotári obce svedčia o osídlení tohto územia už v neolite. Po dobe halštatskej sa osídlenie prerušilo až do stredoveku. Prvá písomná zmienka o obci je z roku 1399, čo však neznamená, že pôvod obce sa hlási až na koniec 14. storočia. Pôvodným vlastníkom obce bol István Szalonnai, po ňom Bebekovci, od 17.storočia Andrássyovci a Eszterházyovci. Od roku 1938 do roku 1945 obec patrila Maďarsku. Obyvatelia sa živili poľnohospodárstvom a chovom dobytka. Baňa na olovo nedosiahla očakávaný úspech, pre obec užitočnejšia bola ťažba červeného mramoru.

Názov 
Vývin názvu obce
 1399 - Borzua
 1430 - Bolzwa
 1436 - Brozna
 1455 - Borzwa
 1477 - Borswa
 1786 - Borsowa
 do 1906 - Borzova
 od 1906-1948 Silická Brezová - Szádvárborsa
 1948 - Silická Brezová - Borzova

Kultúra a zaujímavosti

Pamiatky 
 Reformovaný kostol, jednoduchá jednoloďová stavba s pravouhlým záverom, bez veže, z obdobia okolo roku 1637. V roku 1789 bol kostol rozšírený východným smerom. Vedľa kostola stojí klasicistická zvonica na pôdoryse štvorca zo začiatku 19. storočia. V roku 1876 bola pristavaná južná predsieň. Interiér je plochostropý s maľovaným čiastočne dochovaným renesančným kazetovým stropom a emporou z doby výstavby kostola. Nachádza sa tu hodnotné zariadenie s ľudovými prvkami. Maľovaná kazateľnica z roku 1788 od stolára Pavla Bedeho a lavice s maľovanými motívmi kvetov z prvej polovice 18. storočia. Na severovýchodnej fasáde je umiestnená pamätná tabuľa padlých hrdinov z prvej a druhej svetovej vojny. Kostol má hladké fasády, predsieň je dekorovaná štukatúrou s rastlinným motívom a vročením 1876. Veža je členená lizénami a polkruhovo ukončenými rezonančnými otvormi. Ukončená je barokovou helmicou s laternou.

Zaujímavosti 
V parku je umiestnený vyrezávaný drevený stĺp kopjafa z roku 2006 na pamiatku 10. výročia remeselníckeho a vlastivedného tábora.

Turistika 
Na území obce sú nasledovné značkované turistické chodníky (červené, modré):

1. Jovice - Lukáčova bučina - Silica - Silická ľadnica-rázcestie - Silická Brezová - Pod Dlhým bralom - Kečovo - Domica
stredne náročná - prechod trvá 05:45 hod.

2. Ardovo - Rakytník - Silická Brezová - Plešivec
nenáročná - prechod trvá 04:45 hod.

2. Domica - Kečovo - Pod Dlhým bralom - Silická Brezová - Silická ľadnica-rázcestie - Silica - Silická Jablonica - Hrušov
stredne náročná - prechod trvá 05:45 hod.

Galéria

Referencie

Externé odkazy 
 Oficiálna stránka obce
 Rožňava a okolie- turistické atrakcie v obci

 
Obce okresu Rožňava
Vyšná Olšava

Vyšná Olšava je obec na Slovensku v okrese Stropkov.

Poloha 
Vyšná Olšava sa nachádza približne 10 km JZ od okresného mesta Stropkov.

Rozloha 
Katastrálne územie Vyšnej Olšavy zaberá 1377 ha.

Vodstvo 
Cez obec Vyšná Olšava preteká potok Olšavka, ktorý priberá prítok zo SV svahu Chraste a na dolnom konci obce priberá sprava prítok zo SZ svahu Muchovej hory.

Obyvateľstvo 
 613 obyvateľov (k 31.12.2009)

 Počet všetkých gréckokatolíkov: 549

Rodáci 
 Michal Baluďanský - ekonóm, právnik, pedagóg, univerzitný profesor, prvý rektor univerzity v Petrohrade 
 János Durcsák - Biskup v Jágri, vedúci lýcea v Jágri
 Adolf Lukáts  -  advokát a univerzitný profesor

Stavby

Pamiatky 
 Chrám Počatia sv. Jána Krstiteľa, 1880 (gréckokatolícky)

Šport 
 Futbalové ihrisko
 Florbalové ihrisko

Dejiny 
Prvá písomná zmienka pochádza z roku 1382.

Školstvo 
 Základná škola Vyšná Olšava (1-4 roč.)
 Materská škola

Referencie

Iné projekty 

 
Obce okresu Stropkov
Stratená

Stratená je obec na Slovensku v okrese Rožňava.

Polohopis 
Vlakom z Banskej Bystrice cez zastávku Dobšinská ľadová jaskyňa (4 km) alebo Margecian. Autobusom z Popradu (30 km) cez Vernár (14 km) a zo Spišskej Novej Vsi (38 km).

Dejiny 
Pôvodne banícka obec, v ktorej roku 1723 postavili Čákiovci vysoké pece (neskôr ich odkúpili Coburgovci). Posledná pec pracovala ešte roku 1927.

Kultúra a zaujímavosti

Pamiatky 
 Rímskokatolícky kostol sv. Augustína, jednoloďová neogotická stavba s polygonálnym ukončením presbytéria a predstavanou vežou z roku 1909. Interiér je zaklenutý lomenou a zrkadlovou klebou. Nachádza sa tu socha Márie Magdalény zo 16. storočia z dielne Majstra Pavla z Levoče. Pochádza z pôvodného vyhoreného dreveného kostola. Fasády kostola sú členené lizénovými rámami a oknami s lomeným oblúkom a šambránami. Veža je členená kordónovou rímsou s vlysom a trojuholníkovými štítmi a ihlancovou helmicou.

 Prícestný hostinec a voziareň, jednopodlažná neskoroklasicistická stavba na pôdoryse písmena L s valbovou strechou z rokov 1854-1858. Nárožia sú členené lizénami, okná majú jednoduché šambrány. Po necitlivých úpravách fasády v poslednbých rokoch stratil časť svojich pamiatkových hodnôt.

Turistika 
V blízkosti sa nachádza štátna prírodná rezervácia Stratená, územie s hlbokými dolinami a vysokými horskými chrbátmi pokryté lesnými porastami osídľujúcimi aj tie najextrémnejšie stanovištia. 

 Havrania skala
 Dedinky (11 km)
 Dobšinská ľadová jaskyňa (4 km)
 Dobšiná (12 km).

Referencie

Iné projekty

Externé odkazy 
 Oficiálna stránka obce
 Rožňava a okolie- turistické atrakcie v obci

 
Obce okresu Rožňava
Rekreačné strediská na Slovensku
Belejovce

Belejovce sú obec na Slovensku v okrese okrese Svidník. Je to najvyššie položená obec v okrese.

Symboly obce

Erb a vlajka 
V modrom štíte na zelenej pažiti nad vyrastajúcim zeleným trsom trávy stojaci strieborný býk v zlatej zbroji.

Tento erb bol prijatý uznesením obecného zastupiteľstva dňa 4. marca 2006, č. OZ – 2/2006 a je zapísaný v heraldickom registri Slovenskej republiky pod signatúrou B – 230/2006.

Heraldicky stvárnený obsah z obecnej pečate z 19. storočia, hlavná figúra je svojou farbou zároveň hovoriacim znamením.

Autormi erbu sú Ladislav Vrteľ a Tomáš Brúder.

Vlajka obce pozostáva z deviatich pozdĺžnych pruhov vo farbách bielej (1/9), žltej (1/9), bielej (1/9), modrej (1/9), zelenej (1/9), modrej (1/9), bielej (1/9), žltej (1/9) a bielej (1/9). Vlajka má pomer strán 2 : 3 a ukončená je tromi cípmi, t. j. dvoma zastrihmi, siahajúcimi do tretiny jej listu.

Referencie

Externé odkazy 
 Neoficiálna stránka obce

Iné projekty

 
Obce okresu Svidník
Rusínske obce okresu Svidník
Beňadikovce

Beňadikovce sú obec na Slovensku v okrese Svidník.

Symboly obce

Erb 
V zelenom štít nad striebornou prevrátenou pílou so zlatými rukoväťami zlatý kôš, po bokoch sprevádzaný dvoma zlatými snopmi bezostených klasov. Erb bol spracovaný podľa obsahu historickej pečiatky obce z 19. stor., pripomínajúceho blízkosť lesov a drevorubačské a košikárske tradície v obci. Autormi erbu sú Leon Sokolovský, Sergej Pančák a Peter Kónya. Erb bol prerokovaný obecným zastupiteľstvom 22. apríla 2005 a je zapísaný v Heraldickom registri SR pod číslom HR: B-222/2005.

Vlajka 
Vlajka obce pozostáva z troch pozdĺžnych pruhov vo farbách zelenej žltej a bielej. Vlajka má pomer strán 2 : 3 a ukončená je tromi cípmi, t. j. dvoma zastrihmi, siahajúcimi do tretiny jej listu.

Kultúra a zaujímavosti

Pamiatky 
 Gréckokatolícky kostol Ochrany Presvätej Bohorodičky, jednoloďová klasicistická stavba s polkruhovým ukončením presbytéria a vežou tvoriacou súčasť jej hmoty, z prvej polovice 19. storočia. Úpravami prešiel v roku 1890 a v roku 1966. Interiér je zaklenutý pruskými klenbami. Nachádza sa tu baldachýnový oltár a ikonostas z doby vzniku chrámu. Fasády sú členené lizénami a segmentovo ukončenými oknami. Veža je členená pilastrami a ukončená korunnou rímsou s terčíkom a ihlancovou helmicou.

Referencie

Iné projekty

Externé odkazy 
 Oficiálna stránka obce

 
Obce okresu Svidník
Rusínske obce okresu Svidník
Jurkova Voľa

Jurkova Voľa je obec na Slovensku v okrese Svidník.

Symboly obce

Erb 
V modrom štíte vľavo na zelenej oblej pažiti je vpravootočený zlatovlasý, striebroodetý a zlatoprepásaný muž v zlatých čižmách. Vľavo od neho je stojaca strieborná ovca v zlatej zbroji. Znamenie erbu bolo vytvorené podľa nejasnej pečate z 18. storočia, ktorej obsah sa tradične interpretuje v súlade s povesťou o založení obce. Erb bol prijatý obecným zastupiteľstvom 6. februára 2005 a je zapísaný v Heraldickom registri SR pod číslom HR: J-70/2005. Autormi erbu sú Ladislav Vrteľ a Tomáš Brúder.

Vlajka 
Vlajka obce pozostáva z piatich pozdĺžnych pruhov vo farbách 2/9 modrej, 1/9 bielej, 3/9 žltej, 1/9 bielej, 2/9 zelenej. Vlajka má pomer strán 2 : 3 a ukončená je tromi cípmi, t. j. dvoma zastrihmi, siahajúcimi do tretiny jej listu.

Kultúra a zaujímavosti

Pamiatky 
 Gréckokatolícky kostol Narodenia Presvätej Bohorodičky, jednoloďová neobaroková stavba s polygonálnym ukončením presbytéria a predstavanou vežou, z roku 1874. Úpravami prešiel v roku 1952. Architektúrou nadväzuje na klasicistické gréckokatolícke kostoly východného Slovenska zo začiatku 19. storočia. V interiéri sa nachádza ikonostas s maľbami od J. Miklušíka. Fasády sú hladké s polkruhovo ukončenými oknami. Veža je ukončená korunnou rímsou a barokovou helmicou s laternou. Nachádza sa tu nápisová tabuľa s vročením vzniku kostola. 

 Ľudová sýpka, jednopodlažná jednopriestorová zrubová stavba zo začiatku 20. storočia.

 Ľudový dom, jednopodlažná štvorpriestorová zrubová stavba z roku 1925. Objekt má bielené fasády a sedlovú strechu s podlomenicou.

 Pomník padlým v prvej svetovej vojne vo forme obelisku z roku 1937. Obnovou prešiel v roku 1980.

Referencie

Iné projekty

 
Obce okresu Svidník
Rusínske obce okresu Svidník
Kalnište

Kalnište je obec na východnom Slovensku v okrese Svidník.

Symboly obce

Erb 
V zelenom štíte strieborné prekrížené sekery so zlatými poriskami, prevýšené piatimi zlatými klasmi obopätými strieborným kosákom so zlatou rukoväťou.  Znamenie na erbe rozpracováva zamestnanecký motív, pripomínajúci tradičné poľnohospodárstvo a prácu v lese. Erb bol prijatý  obecným zastupiteľstvom v roku 2000 a je zapísaný v Heraldickom registri SR pod číslom HR: K-175/2000. Autormi erbu sú Peter Kónya,  Sergej Pančák a Leon Sokolovský.

Vlajka 
Vlajka obce pozostáva z troch pozdĺžnych pruhov vo farbách  1/6 žltej, 2/6 bielej a 3/6 zelenej. Vlajka má pomer strán 2 : 3 a ukončená je tromi cípmi, t. j. dvoma zastrihmi, siahajúcimi do tretiny jej listu.

Kultúra a zaujímavosti

Pamiatky 
 Kaštieľ rodiny Kálnássy, jednopodlažná trojtraktová neskorobaroková stavba na pôdoryse obdĺžnika, z roku 1774. Poškodený bol počas druhej svetovej vojny. V súčasnosti je objekt opustený v stave ruiny. V interiéri sa nachádzali klenby vo forme českej placky. Fasády kaštieľa dodnes nesú fragmenty bohatej výzdoby vo forme pilastrov a okien so šambránami a štukovými frontónmi.

 Náhrobník rodiny Kálnássy, klasicistická práca z roku 1839. Nachádza sa na miestnom cintoríne.

Občianska vybavenosť 
V obci sa nachádzajú dva moderné kostoly, evanjelický kostol z roku 1987 a rímskokatolícky Kostol Ružencovej Panny Márie z roku 1997, ktorý vznikol prestavbou staršej stavby z roku 1936.

Referencie

Externé odkazy 
 Oficiálna stránka obce

 
Obce okresu Svidník
Kapišová

Kapišová je obec na Slovensku v okrese Svidník.

Polohopis 
Nachádza sa v údolí Kapišovky, na severovýchodnom okraji Ondavskej vrchoviny. Obcou vedie cesta III/3537, ktorá ju napája na I/21, vedúcu do Svidníka. Okresné mesto je vzdialené  južným smerom, krajské mesto leží  juhozápadným smerom.

Symboly obce

Erb 
V modrom štíte na zelenej rovnej pažiti je strieborný vôl v zlatej zbroji a v zlatom postroji, ťahajúci  zlatý pluh so striebornými radlami. Je to roľnícky motív  podľa pečatidla z roku 1868. Erb je zapísaný v Heraldickom registri SR pod číslom HR: K-79/1996. Autormi erbu sú Leon Sokolovský, Sergej Pančák a Peter Kónya.

Vlajka 
Vlajka obce pozostáva zo siedmich pozdĺžnych pruhov vo farbách 1/8 žltej, 1/8 bielej, 1/8 modrej, 1/8 zelenej, 1/8 žltej, 1/8 bielej, 1/8 modrej a 1/8 zelenej. Vlajka má pomer strán 2 : 3 a ukončená je tromi cípmi, t. j. dvoma zastrihmi, siahajúcimi do tretiny jej listu.

Kultúra a zaujímavosti

Pamiatky 
 Gréckokatolícky kostol Narodenia Presvätej Bohorodičky, jednoloďová neobaroková stavba s polkruhovým ukončením presbytéria a predstavanou vežou z roku 1892. Úpravami prešiel v roku 1988. Zariadenie interiéru pochádza z doby vzniku chrámu. Fasády sú hladké s polkruhovo ukončenými oknami. Veža je ukončená barokovou helmicou s laternou. 

 Expozícia bojovej techniky v tzv. Údolí smrti z doby Karpatsko-duklianskej operácie z roku 1944. Vo voľnej krajine sú inštalované sovietske tanky T-34. Súčasťou areálu je aj pietne miesto s pomníkom.

Referencie

Iné projekty

Externé odkazy 
 Oficiálna stránka obce

 
Obce okresu Svidník
Rusínske obce okresu Svidník
Lenartov

Lenartov je obec na Slovensku v okrese Bardejov. V obci je katolícky kostol sv. Leonarda z roku 1826.
V Lenartove sa narodila a prežila detstvo významná slovenská odborníčka na pracovné právo, prof. JUDr. Helena Barancová, DrSC.

Medzi zaujímavosti patrí, že v chotári tejto obce bol najdený najväčší meteorit v strednej Európe, ktorý je vystavený v Maďarskom národnom múzeu.

Referencie

Iné projekty

Externé odkazy 
 Oficiálna stránka

 
Obce okresu Bardejov
Vyšná Polianka

Vyšná Polianka je obec na Slovensku v okrese Bardejov.

Polohopis 
Obec leží v pod hlavným hrebeňom Nízkych Beskýd.

Dejiny 
Prvá písomná zmienka o obci je z roku 1572, ale šoltýs tu založil sídlisko už okolo roku 1550. Bola majetkom feudálneho panstva Makovica. V roku 1600 sídlisko pozostávalo z 8 poddanských domov. V roku 1715 až 1720 tu postupne hospodárilo 10 až 6 poddanských domácností, v roku 1828 bolo v obci 42 domov a 335 obyvateľov, v roku 1900 mala 165 a v roku 1970 141 obyvateľov.

Kultúra a zaujímavosti

Pamiatky 
V obci sa nachádza drevená gréckokatolícka cerkva a pravoslávna cerkva (kostol bol postavený v roku 1919 na mieste a z materiálu kostola z roku 1810) a cintorín z prvej svetovej vojny. Boje z prvej svetovej vojny sa v obci odohrali na prelome rokov 1914 – 1915. Je to tiež dedina kde vyrastala úspešná architektka Róberta Drajnová.

Referencie

Iné projekty

Externé odkazy 
 Gréckokatolícky drevený chrám svätej Paraskievy

 
Obce okresu Bardejov
Rusínske obce okresu Bardejov
Šarišské Čierne

Šarišské Čierne je obec na Slovensku v okrese Bardejov. V obci je gréckokatolícky chrám Narodenia Panny Márie z roku 1932 a kaplnka Panny Márie z roku 1765. Nachádza sa tam taktiež pravoslávna cerkva postavená v 90. rokoch minulého storočia.

Osobnosti 
  Alexander Pavlovič (18191900), rusínsky národný buditeľ, básnik a gréckokatolícky farár

Referencie

Iné projekty

 
Obce okresu Bardejov
Rusínske obce okresu Bardejov
Stebnícka Huta

Stebnícka Huta je obec na Slovensku v okrese Bardejov.

Polohopis 
Obec leží v pohorí Busov v blízkosti slovensko-poľskej hranice. Mierne zvlnený chotár obce na flyšovom podloží obkolesuje najmä bukový a jedľový les. Obcou preteká Rosucká voda, ktorá tu má niekoľko menších prítokov. Od Bardejova je vzdialená  severným smerom a prístupná je cestou III/3505 cez Stebník.

Dejiny 
Najstaršia zachovaná písomná zmienka o osade „Volia Huta“ pochádza z roku 1600, kedy toto územie patrilo pod makovické panstvo. Postupne sa jej názov menil na Sklenná Huta, Stebnická Huť, Hutiská a až v roku 1927 obec získala názov Stebnícka Huta.

Od roku 1641 tu bola v prevádzke sklárska huta, ktorá až do roku 1856 vyrábala okrem iného aj krištáľové sklo. V minulosti tu boli v prevádzke aj mlyn, píla, valcha na súkno, lis na drvenie ľanových a konopných býľ a lisovanie oleja. Obyvatelia sa živili poľnohospodárstvom, chovom oviec a dobytka, ťažbou dreva a sklárstvom. Rímskokatolícky kostol bol vybudovaný roku 1853, budova základnej školy pribudla v roku 1909. V súčasnosti má obec potočnú radovú zástavbu a náročný život v horskom prostredí uľahčuje plynofikácia a obecný vodovod.

Turizmus 
Okolie obce je vhodné na oddych, pešiu turistiku a rôzne letné i zimné športy. Ubytovacie služby pre 108 hostí tu poskytuje penzión Slnečný majer s jazdeckým klubom. V blízkosti obce boli v roku 2015 vybudované dva lyžiarske vleky, čím sa rozšírili možnosti na voľnočasové aktivity obyvateľov i turistov.

Referencie

Iné prejekty

Zdroj 
 Stránky obce

 
Obce okresu Bardejov
Smilno

Smilno je obec na Slovensku v okrese Bardejov.

História 
Smilno sa rozprestiera v severnej časti Nízkych Beskýd, v povodí prítoku Ondavy. Pravdepodobne už kráľ Belo IV. v roku 1250 daroval zemanom Šimonovi, Štefkovi, Šalamúnovi a Štefanovi, synom Štefana z rodu Tekule, majetok Smilno. Darovaný majetok bol v listine charakterizovaný ako pole, oráčina, teda roľnícky obhospodarované pozemky. Darovacia listina kráľa Bela IV. z roku 1250 je považovaná za prvú písomnú zmienku o obci. Smilno patrí k najstarším dedinám v regióne ako aj na východnom Slovensku. V minulosti bolo časť panstva Makovica. Ranogotický Kostol sv. Štefana Kráľa bol postavený v 13. storočí a je pravdepodobné, že v tej dobe bol najsevernejšie položeným kostolom v šarišskej stolici. Po prestavbe v  rokoch 198284 sa z neho zachovala už len veža a niektoré detaily.

Pôvod názvu: 1250 Zemelnye, 1269 Zemeldene, 1277 Scemella, 1347 Scemelnye, 1618 Smilna, 1786 Smilno, 1920 Smilno, 1927 Smilno. Názov Smilno odvodzoval od osobného mena Smil. Názov však nemá prisvojovaciu koncovku, preto sa domnievame, že korení v slove smilniť.

Súčasnosť 
K vykonávaniu cirkevných obradov slúži miestna kaplnka zasvätená sv. Panne Márii, kostol sv. Štefana Uhorského a dom smútku. V obci sa nachádza Základná škola (1. až 4. ročník), tiež materská škola pre najmenších. V katastrálnom území sa nachádzajú dve vodné nádrže v ktorých su menšie ryby. Nie su to rybníky v pravom slova zmysle. V blízkosti sú lesy s prevládajúcou drevinou bukom lesným, rozšírený je aj hrab obyčajný, lieska obyčajná, jelša lepkavá, viaceré druhy javorov a ďalšie. Ako prímes rastú ihličnaté dreviny. V lese sa, samozrejme, dajú zbierať aj huby a lesné plody. Je tu zriadený aj chov koní, biodružstvo, čo vytvára zaujímavé podmienky pre rozvoj obce. V obci je futbalové družstvo, DHZ, reštaurácia a penzión Alnus. Zo Smilna vedie aj cyklotrasa cez les Zverník na Andrejovú, po ktorej sa dá dostať až do Bardejova, ale aj iných dedín. V súčasnosti sa v okolí obce plánuje ťažba ropy/plynu. Je vykonávaný prieskum, ktorý narazil na odpor niektorých obyvateľov.

Referencie

Externé odkazy 
 Stránka obce
 Neoficiálna stránka s panoramatickými fotografiami
 apsida.sk - profil gotického kostola

 
Obce okresu Bardejov
Rokytov

Rokytov je obec na Slovensku v okrese Bardejov.

Referencie

Iné projekty

 
Obce okresu Bardejov
Rešov (okres Bardejov)

Rešov je obec na Slovensku v okrese Bardejov.

Referencie 

 
Obce okresu Bardejov
Rusínske obce okresu Bardejov
Regetovka

Regetovka je obec na Slovensku v okrese Bardejov. V obci je gréckokatolícky chrám sv. Demetera z roku 1893. V obci sa nachádza lyžiarske stredisko s troma svahmi a piatimi vlekmi. Obec Regetovka sa rozprestiera na území horného Šariša v pohorí Nízkych Beskýd a od okresného mesta Bardejov je vzdialená 18 km. Najbližšie obce v okolí obce Regetovka sú obce Becherov, ktorá je vzdialená od obce Regetovka 5 kilometrov, čo predstavuje 7 minút autobusovom a ďalšou obcou je Chmeľová, ktorá je vzdialená 3 kilometre čo predstavuje 5 minút autobusom. Prístup do obce pre návštevníkov a obyvateľov obce, ktorí nevlastnia osobné motorové vozidlo alebo nemajú možnosť tejto dopravy, je zabezpečená hromadná osobná doprava, ktorú vykonáva spoločnosť SAD Prešov – prevádzka Bardejov. Táto obec je bohatá na lesné porasty, pričom lesníctvo a drevárstvo v tejto obci malo významnú funkciu a jeho tradícia sa delila z generácie na generáciu. Regetovské rašelinisko s rozlohou 2.55 ha bola v roku 1979 vyhlásená za prírodnú rezerváciu. 

Počas svojho najväčšieho rozmachu koncom 19. storočia žilo v tejto obci 275 obyvateľov. V súčasnosti Regetovku obýva okolo 15 obyvateľov a 50 príležitostných chalupárov. V zimnom období cestovný ruch tejto obce narastá vďaka vybudovaniu lyžiarskeho areálu s piatimi vlekmi s celkovou prepravnou kapacitou 3600 osôb/hod. Pre návštevníkov sú k dispozícii 3 lyžiarske svahy vhodné pre začiatočníkov i náročných lyžiarov. Ich dĺžka je od 400 do 620 metrov. Asi 80 m od každého svahu sú bezplatné parkoviská. Parkovanie je možné tiež v celom úseku obce Regetovka. Celková dĺžka zjazdoviek je takmer 3 km, z toho 1,4 km s umelým zasnežovaním. Lyžiarske svahy sú situované na severovýchod v nadmorskej výške 520 až 720 metrov. Sezóna trvá zvyčajne od polovice decembra do konca marca. Stredisko je v prevádzke denne od 9. do 16. hodiny. V piatok a sobotu a počas prázdnin je v prevádzke aj večerné lyžovanie v čase od 18. do 21. hodiny. Svahy sú pravidelne upravované. Oproti svahom je hotel s kapacitou 105 osôb a reštauráciou. Ubytovanie je možné aj v súkromí priamo v obci, v hoteloch a ubytovacích zariadeniach v okolí Bardejova a v Bardejovských Kúpeľoch. Počas zimnej sezóny navštívi Regetovku mnoho ľudí, pričom domácu klientelu lyžiarov znásobujú aj Poliaci, Ukrajinci a Maďari.

Referencie 

 
Obce okresu Bardejov
Rusínske obce okresu Bardejov
Livovská Huta

Livovská Huta je obec na Slovensku v okrese Bardejov. Vznikla v 17. storočí na panstve Hertník. V 18. -19. storočí patrila miestnemu zemepánovi Fridrichovi Anhaltovi. Z roku 1773 je doložená ako Hutta, po maďarsky Livóhuta. V prvej polovici 20. storočia sa už onej píše ako o Livovskej Hute.  V obci je gréckokatolícky chrám sv. Jakuba z roku 1937. 

Horská obec v pohorí Čergov v pramennej oblasti rieky Topľa leží v nadmorskej výške 640 metrov nad morom.

Jej chotár je výrazne členitý, zalesnený a hornatý.

Dejiny
Pôvodné osídlenie vzniklo a rozvíjalo sa od 17. storočia pri sklárskej hute na výrobu fliaš, ktorá využívala bohatstvo miestnych lesov. S prestávkami bola v prevádzke od roku 1683 až do roku 1906, od roku 1856 mala aj brusiareň.

Okrem sklárne využívali drevo od 18. storočia aj zriadené vodné píly.

V roku 1828 mala Livovská Huta 26 domov a 200 obyvateľov, v roku 1900 tu žilo 404 ľudí, v 70. rokoch minulého storočia počet klesol na približne sto obyvateľov. Dnes ich tu zostalo už len pár desiatok.

Okrem práce na pílach a v neďalekej sklárni sa obyvatelia Livovskej Huty zaoberali výrobou šindľov a korýt.

Keďže obec mala svoju valchu na súkno, boli tu aj plátenníci. Obyvatelia Huty sa venovali aj chovu oviec alebo obrábali pôdu ako súkromne hospodáriaci roľníci.

Po zániku sklárne sa časť obyvateľstva vysťahovala do neďalekej Kružlovskej Huty, kde muži ako pomocní robotníci pracovali na niekoľkých miestnych pílach. Časť zostala pracovať v lesnom hospodárstve, časť odišla do priemyselných podnikov v Bardejove.

Dominantou tejto lokality sú bohaté jedľovo-bukové lesy, ktoré aj napriek ich zachovanosti a prírodnej hodnote sú aj v súčasnej dobe ohrozované nadmernou ťažbou. Tá vo flyšových pohoriach výrazne znižuje ich akumulačnú schopnosť, čo má za následok po výdatnejších zrážkach problémy s povodňami.

Pre Livovskú Hutu je charakteristická potočná radová zástavba zrubových domčekov a dreveníc. Z 19. storočia sú tu ešte zachované zrubové domy so vstupným pitvorom, prednou a zadnou izbou, s valbovou šindľovou strechou a s podstreším, ktoré sa využívalo ako skladový priestor. Nad oknami a vchodmi do pivníc mali domy bodovú výzdobu.

2. svetová vojna
29.decembra 1944 bolo 29 občanov Livovskej Huty transportovaných do koncentračných táborov. Tým ktorý sa nevrátili postavila obec pomník na ktorom je nádpis: "ČEST A SLÁVA OBČANOM PADLÝM V II. SVETOVEJ VOJNE".

Referencie 

 
Obce okresu Bardejov
Rusínske obce okresu Bardejov
Nižná Polianka

Nižná Polianka je obec na Slovensku v okrese Bardejov.

Polohopis 
Obec je umistnená presne v strede medzi Bardejovom a Svidníkom, v severovýchodnej časti Slovenska, blízko pri štátnej hranici s Poľskom.

Vodné toky 
Obcou preteká riečka s názvom Ondava.

Vodné plochy 
V obci sa nachádza aj prírodné letné kúpalisko.

Kultúra a zaujímavosti  
V obci je Dobrovolný hasičský zbor, muži, ženy a dorast, ktorý sa každoročne zúčastňuje okrskových súťaží. Donedávna sa praktizovalo stavanie a pálenie jánskej vatry, tzv. "Sobitky", ktorá sa zapaľovala 6. júla každoročne (pri príležitosti "Jána") vo večerných hodinách.

Stavby 
V obci je lyžiarsky vlek so zasnežovaním, motel Villa Makovica, ktorý je momentálne mimo prevádzky, a stanica rýchlej zdravotnej služby.

Pravidelné podujatia 
Začiatkom roka sa v obci usporadúvajú dva plesy, jeden usporadúva obec, druhý Poľovnícky zväz.

Hospodárstvo a infraštruktúra

Školstvo  
Základná škola s Materskou školou s ročníkmi od 1-4

Galéria

Referencie

Iné projekty

Externé odkazy 
 http://www.makovica.sk/

 
Obce okresu Bardejov
Rusínske obce okresu Bardejov
Nižná Voľa

Nižná Voľa je obec na Slovensku v okrese Bardejov.

Referencie 

 
Obce okresu Bardejov